
ประกาศเทศบาลตำบลนาบอน
เรื่อง  การรับลงทะเบียนผู้มีสิทธิรับเงินเบี้ยยังชีพผู้สูงอายุและ
ผู้มีสิทธิรับเงินเบี้ยความพิการ ประจำปีงบประมาณ  พ.ศ. 2559
********************************************************



ด้วยเทศบาลตำบลนาบอน  จะดำเนินการรับลงทะเบียนผู้มีสิทธิรับเงินเบี้ยยังชีพผู้สูงอายุ  และผู้มีสิทธิรับเงินเบี้ยความพิการขององค์กรปกครองส่วนท้องถิ่น  ประจำปีงบประมาณ  พ.ศ.  2559  (ผู้มีสิทธิจะได้รับเงินตั้งแต่เดือนตุลาคม  2558 เป็นต้นไป)  โดยผู้ที่มีความประสงค์ติดต่อยื่นคำขอลงทะเบียนได้ในระหว่างวันที่  1 – 30 พฤศจิกายน  2557  ตั้งแต่เวลา 08.30 น. – 16.30 น. ณ  สำนักงานเทศบาลตำบลนาบอน  ดังรายละเอียดต่อไปนี้


ผู้สูงอายุที่มีสิทธิรับเงินเบี้ยยังชีพ  ต้องมีคุณสมบัติและไม่มีลักษณะต้องห้าม  ดังนี้



1.เป็นผู้สูงอายุรายใหม่ที่ยังไม่เคยลงทะเบียนมาก่อน  ซึ่งเป็นผู้สูงอายุที่จะมีอายุครบหกสิบปีบริบูรณ์ขึ้นในปีงบประมาณ พ.ศ. 2559 (โดยเป็นผู้ที่เกิดก่อน 1 ตุลาคม พ.ศ. 2498)



2.ผู้สูงอายุที่ย้ายภูมิลำเนาเข้ามาใหม่ และยังไม่เคยลงทะเบียนที่เทศบาลตำบลนาบอน  




3.มีสัญชาติไทย



4.มีภูมิลำเนาอยู่ในเขตเทศบาลตำบลนาบอนตามทะเบียนบ้าน



5.ไม่เป็นผู้ที่ได้รับสวัสดิการหรือสิทธิประโยชน์อื่นใดจากหน่วยงานของรัฐ  รัฐวิสาหกิจ  หรือองค์กรปกครองส่วนท้องถิ่น 


โดยผู้สูงอายุที่มีคุณสมบัติดังกล่าวข้างต้น  ยื่นคำขอลงทะเบียนขอรับเงินเบี้ยยังชีพผู้สูงอายุด้วยตนเอง  พร้อมเอกสารหลักฐาน  ดังนี้



1.บัตรประจำตัวประชาชนหรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา



2.ทะเบียนบ้านพร้อมสำเนา



3.สมุดบัญชีเงินฝากธนาคารพร้อมสำเนา (ธนาคารเพื่อการเกษตรและสหกรณ์การเกษตร)
-2-



คนพิการที่มีสิทธิรับเงินเบี้ยความพิการ  ต้องมีคุณสมบัติและไม่มีลักษณะต้องห้าม  ดังนี้



1.เป็นคนพิการรายใหม่ที่ยังไม่เคยลงทะเบียนมาก่อน




2.เป็นคนพิการที่ย้ายภูมิลำเนาเข้ามาใหม่ในพื้นที่เทศบาลตำบลนาบอน แต่ยังไม่ได้ลงทะเบียนที่เทศบาลตำบลนาบอน
3.มีสัญชาติไทย



4.มีภูมิลำเนาอยู่ในเขตเทศบาลตำบลนาบอนตามทะเบียนบ้าน
5.มีบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ



6.ไม่เป็นบุคคลซึ่งอยู่ในความอุปการะของสถานสงเคราะห์ของรัฐ


โดยคนพิการที่มีคุณสมบัติดังกล่าวข้างต้น  ยื่นคำขอลงทะเบียนขอรับเงินเงินสวัสดิการเบี้ยความพิการด้วยตนเองพร้อมเอกสารหลักฐาน  ดังนี้



1.บัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ



2.ทะเบียนบ้านพร้อมสำเนา



3.สมุดบัญชีเงินฝากธนาคารพร้อมสำเนา(ธนาคารเพื่อการเกษตรและสหกรณ์การเกษตร)


ในกรณีที่มีความจำเป็นผู้สูงอายุหรือคนพิการ  ไม่สามารถยื่นคำขอลงทะเบียนด้วยตนเองได้อาจมอบอำนาจเป็นลายลักษณ์อักษร  ให้ผู้รับมอบอำนาจยื่นคำขอลงทะเบียนฯแทนก็ได้  โดยให้กรอกคำขอลงทะเบียนฯให้ถูกต้องครบถ้วน  และให้ยื่นคำขอประกอบกับเอกสารหลักฐานของผู้สูงอายุ/คนพิการ  พร้อมกับสำเนาบัตรประจำตัวประชาชนของผู้รับมอบอำนาจ  ภายในกำหนดเวลาดังกล่าวข้างต้นด้วย


จึงประกาศมาเพื่อทราบโดยทั่วกัน
                                                       ประกาศ  ณ  วันที่    29  เดือน  ตุลาคม  พ.ศ. 2557
                                                      (นายวิเชียร   รัตนสุภา)
                                                     ปลัดเทศบาล  ปฏิบัติหน้าที่
                                                      นายกเทศมนตรีตำบลนาบอน

